open-index/open-wikipedia-markdown huggingface dataset:
Metningsdykking

**Metningsdykking** er en form for dykking hvor dykkeren oppholder seg i lengre perioder på store dyp. Teknologien ble utviklet i første halvdel av 1970-tallet. Denne teknologien ble også tatt i bruk i Nordsjøen på slutten av 1970-tallet.
Metningsdykking går ut på at dykkerne som skal arbeide på et aktuelt dyp, blir trykksatt i et kammersystem oppe på overflaten (på et dykkerfartøy eller en rigg eller en plattform) til det aktuelle trykket som tilsvarer dybden hvor dykkeren skal utføre arbeidet.
Trykksettingen skjer normalt med heliox som blir tilpasset aktuelt trykk. Kammersystemet består oftest av flere kammer, de er utrustet slik at dykkerne kan leve og bo i dem (spise, sove, vaske seg, dusje, gå på do og andre gjøremål).
Ett kammer er utstyrt slik at det kan koples til en dykkerklokke slik at dykkere kan sluses over fra kammer til klokke og andre veien når klokke og kammer er på samme trykk.

Når dykkerne skal ned i vannet for å gjøre en jobb, går to eller tre over i klokken. Klokken og kammeret isoleres trykkmessig, og klokken settes  i sjøen og fires ned til arbeidsdybden. Når trykket utenfor i vannet er det samme som trykket i klokken, kan bunndøren åpnes, og dykkeren eller to dykkere hvis klokken er utrustet for tre kan de gå ut i vannet og ta seg fram til arbeidsstedet. En dykker blir igjen i klokken som reservedykker. 

Dykkerne får tilført pustegass fra overflaten, med «backup» i tilfelle noe går galt fra egne gassflasker på klokken. I tillegg er det vanlig  at dykkerne bruker varmtvannsdrakter hvor drakten forsynes med temperert vann fra overflaten. Dette gjør at dykkerne kan holde seg termisk komfortable nærmest uavhengig av tid. All forsyning og kontroll av dykket, skjer i en egen dykkekontroll på overflaten. Etter en arbeidsperiode som kan vare dager eller uker, dekomprimeres dykkerne tilbake til overflateforhold – gjerne i et eget kammer – samtidig som nye dykkelag «flytter inn» og fortsetter jobben.

## Klokkeløp
Et klokkeløp som er tiden det tar fra klokken forlater kammeret oppe, til det igjen er påkoplet det samme kammeret varer normalt flere timer. Under klokkeløpet kan dykkerne bytte på å jobbe og være stand by.

Etter et klokkeløp, sluses dykkerne som har dykket tilbake til bolig kammeret oppe på overflaten, og klokken kan klargjøres for neste dykkerlag. På denne måten kan flere, som oftest minst tre dykkerlag sørge for at dykkingen foregår døgnet rundt, samtidig som dykkerne får hvile, sove og spise.

## Kilder
*Regjeringen.no NOU 2003: 5 Pionerdykkerne i Nordsjøen
Zhang Bao

**Zhang Bao** (tradisjonell kinesisk: 張寶, forenklet kinesisk: 张宝, pinyin: *Zhāng Bào*, Wade-Giles: *Chang Pao*, død 184) var en opprørsleder under de gule turbaners opprør mot slutten av Handynastiets tid i Kina. Han var lillebror til Zhang Jiao og storebror til Zhang Liang, de andre to hovedledere. Han ble utropt til *landgeneral* i pakt med Zhang Jiaos lære.

Etter Zhang Jiaos død vinteren 184 overtok Zhang Bao og Zhang Liang som opprørets ledere. Men deres lederskap var mindre effektivt. Zhang Liang ble nedkjempet og drept av den keiserlige general Huangfu Song ved Guanzhong. Kort etter gikk Huangfu til angrep på Zhang Bao ved Xiaquyang (i dag Jinzhou) og halshugde ham.
Produksjons- og konstruksjonskorpset i Xinjiang

**Produksjons- og konstruksjonskorpset i Xinjiang** (kinesisk: 新疆生产建设兵团, pinyin: *Xīnjiāng Shēngchǎn Jiànshè Bīngtuán*), også kjent under sin kinesiske forkortelse **Bingtuan**, er en unik økonomisk og halvmilitær organisasjon som arbeider i den autonome regionen Xinjiang i Folkerepublikken Kina.

Korpset, som ble grunnlagt av politikeren Wang Zhen i 1954, hører under Folkets frigjøringshær og bestod i starten av tropper som hadde underkuet Den annen østturkestanske republikk. Disse soldater ble organisert i statseide landbruk som skulle befeste den kinesiske kontroll over området. Dette var med på å berede grunnen for en økt hankinesisk innflytting i regionen.

Produksjons- og konstruksjonskorpset utøver i praksis flere administrative funksjoner i Xinjiang og driver flere markedsøkonomiske prosjekter. Størstedelen av styrkens ansatte er hankinesere og organisasjonen utpekes noen ganger som et organ som har til hensikt å kolonisere regionen med hankinesere.

Styrkens partiavdeling i Kinas kommunistiske parti har samme nivå i partihierarkiet som en provins. 

## Referanser


## Litteratur
*Nicolas Becquelin: «Xinjiang in the Nineties», i *The China Journal*, no. 44 (2000): 65-90. 
*James A. Millward: *Eurasian crossroads: a history of Xinjiang* Columbia University Press 2007 ISBN 0-231-13924-1 
*Donald H. McMillen:  «Xinjiang and the Production and Construction Corps: A Han Organisation in a Non-Han Region», i *The Australian Journal of Chinese Affairs*, no. 6 (1981): 65-96. 
*Mark O'Neill: «The Conqueror of China’s Wild West» , *Asia Sentinel*, 13. april 2008.
Eşref Apak

**Eşref Apak** (født 3. januar 1982) er en tyrkisk friidrettsutøver som konkurrerer i sleggekast. Han fikk bronse i sleggekast under Sommer-OL 2004. Han representerte landet sitt under Sommer-OL 2012 i London, der han ble utslått i kvalifiseringen i sleggekast. 

## Referanser


## Eksterne lenker
*
Zhong yong

***Zhong yong*** (kinesisk: 中庸, pinyin: *Zhōng Yōng*) er en av de fire konfucianske bøker som Zhu Xi regnet til konfucianismens grunnleggende verker. Den er en av hoveddelene i Liji (Riteboken).

Forfatterskapet tilregnes tradisjonelt Konfucius' barnebarn Zi Si, men dette er omdiskutert.

*Zhong Yong* består av to deler med i alt 33 kapitler.

Hovedinnholdet er en drøfting av *den gylne vei* (dao, 道), som er bestemt av Himmelens mandat (*tian ming*, 天命) og som setter ethvbert menneske i stand til å leve et i konfuciansk forstand dygdenes liv. Den som følger denne vei, blir *edelmann* (junzi 君子).
Sigrid Johansens veg

**Sigrid Johansens veg** ligger på Byåsen i Trondheim. Veien er en blindvei som går fra Kyvannsvegen.

Veien ble i 1948 oppkalt etter Sigrid Johanssen (1862–1931). Navnet er i Stedsnavnregisteret stavet med én s, men både av Trondheim byleksikons artikkel om vegen og en artikkel i *Adresseavisa* fremgår det at det dreier seg om Sigrid Johanssen. Sigrid Johanssen var aktiv i KFUK og i flere år leder av foreningen. 

## Referanser




## Litteratur
*
Hans Jessen

**Hans Jessen** (født 6. februar 1851 i Flensborg, død 14. juli 1907 i Hellerup) var en dansk sjokoladefabrikant og gründer. Han grunnla sjokolade- og konfekturfabrikken Galle & Jessen i 1872 sammen med Edvard Galle.

Virksomheten ble grunnlagt i en kjeller i Store Kongensgade 6. Da produksjonen ble for stor flyttet de i 1875 til eiendommen Toldbodgade 15. I 1884 flyttet de så til en stor nybygget fabrikk på Lyngbyvej ved Vibenshus Runddel. I starten laget de kun sukkertøy, men siden gikk de mer over til sjokolade, marsipan og karameller – hvorav det førstnevnte er det mest kjente.

Jessen er gravlagt på Gentofte Kirkegård.

## Referanser
Vikesundtunnelen

**Vikesundtunnelen** er en 316 meter lang veitunnel på europavei 39 i Alver i Vestland.

## Se også
*Veitunneler i Norge

## Eksterne lenker
* [Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-12211,6765841,13/vegobjekt:82295555:58b02c:67)
Vibenshus Runddel

**Vibenshus Runddel** (også kalt **Store Vibenshus** eller simpelthen **Store Viben**) er et veikryss på Østerbro i København, hvor Jagtvej, Lyngbyvej og Nørre Allé møter hverandre. Krysset ligger rett utenfor det nordvestlige hjørne av Fælledparken. Opprinnelig møttes også Øster Allé i dette krysset, som ble anlagt som en rundkjøring midt i 1770-årene.

Navnet *Vibenshus* stammer fra kroen Store Vibenshus, som var oppført i 1629 som bolig til bomvakten, da Lyngbyvej var en kongevei. Tilsvarende ble veikrysset Jagtvej/Strandvejen (nå Østerbrogade/Strandboulevarden), hvor det også lå et bevertningssted, kalt Lille Vibenshus eller simpelthen Lille Viben (svarer omtrent til Poul Henningsens Plads i dag). Café Vibenshus Bodega, Østerbrogade 103 finnes fremdeles.

I 1960-årene ble rundkjøringen sløyfet til fordel for et alminnelig veikryss i forbindelse med forberedelsene til den aldri gjennomførte Sjøringen. Samtidig ble Øster Allé bøyet av så den fikk sit «eget» T&#8209;kryss med Nørre Allé ca. 100 meter syd for krysset.

Ved veikrysset lå produksjonsfasiliteter for Galle & Jessen (G&J) oppført fra 1884. I 1918 ble det avholdt en arkitektkonkurranse om en regulering av dette hjørnet, som var et sammensurium av forskjellige bygninger. Kay Fisker vant konkurransen med et prosjekt til et stort hus med konkav fasade, men det ble aldri til noe.

En del av produksjonsbygningene ble dog revet i forbindelse med Sjøring-prosjektet, og i 1999–2000 ble de siste bygninger erstattet av et premiert kontorbygg for Mærsk Data, senere International Business Machines, tegnet av C.F. Møllers Tegnestue ved Anna Maria Indrio. Fabrikkens skorsten med blinkende neonlys i form av hoppende frø var delvis skjult bak kontorbygningen og stod til september 2009. I 1932 var neonuret på plass ved siden av G&J-monogrammet og frisen med frøene kom opp i 1962. Reklamen kunne ses viden om og var et vartegn for Vibenshus.

Det vil bli bygget en stasjon på Vibenshus Runddel i forbindelse med metroens etablering av cityringen.

## Referanser


## Eksterne lenker
* Byggeri.dk om Vibenshus Runddel og Galle & Jessen-ejendommen
* Sterms kort over Østerbro, 1841.
Furubergtunnelen (Alver)

**Furubergtunnelen** er en 302 meter lang tunnel på fylkesvei 57 i Alver kommune i Vestland.

## Se også
* Veitunneler i Norge
* Undersjøiske veitunneler i Norge

## Eksterne lenker
* Statens vegvesen veikart
Sjøringen

**Sjøringen** (dansk: *Søringen*) er et skrinlagt motorveiprosjekt igjennom København fra omkring midten av 1960-årene.

Det var tale om en seksfelts motorveiforbindelse, som var planlagt til å skulle gå fra Lyngbyvejens avslutning ved Hans Knudsens Plads via Nørre Allé og Tagensvej, igjennom noe av Fælledparken og Amorparken videre langs østsiden av Sjøene, over Gammel Kongevej, forbi Hovedbanegården for å ende ved havnen. Sjøene skulle i den forbindelse ha avgitt 30 meter vann fra Fredensbro til Gammel Kongevej. *City Plan Vest* fra 1958 forutsatte samtidig at Vesterbro ble sanert og ble erstattet av kommersielle høyhus à la deler av Stockholms city.

Sjøringen ble presentert første gang i 1958. I 1959 ble den vedtatt i Københavns borgerrepresentasjon, og deretter i 1964 av Folketinget. Forkjempere var blant andre byplanborgmester Alfred Wassard Jørgensen (K) og overborgmester Urban Hansen (S).

En del forberedelser til prosjektet ble gjennomført; blant annet ble Vibenshus Runddel omdannet fra rundkjøring til veikryss, og eiendommene ved Fredensbro mellom Fredensgade og Søpassagen ble ekspropriert og revet for å gi plass. Området er i dag blitt til Fredens Park. Likeledes ble Fredensbro revet og erstattet av en demning, og da Panum Instituttet ble oppført, ble bygningens fasade utformet som en støyskjerm mot Tagensvej. Også det meste av husrekkene på Lyngbyvej ble revet, mens Galle & Jessen måtte unnvære en del av sin fasade og Lyngbyvejskvarteret sine forhaver.

Trafikkminister Jens Kampmann (S) satte en stopper for prosjektet i 1973. Beslutningen ble støttet av Folketinget, men på tross av dette, fortsatte Urban Hansen og Wassard Jørgensen likevel planene en tid, noe som blant annet medførte den forannevnte ryddingen av området ved Fredensbro. Først 13. juni 1974 erklærte Wassard prosjektet for dødt.
Stockholms city

**Stockholms city** er de mest sentrale delene av Stockholms innerstad innenfor bydelen Norrmalm. Området er lite formelt fastlagt, men en omtrentlig avgrensning er Norrmalm syd for Olof Palmes gata, Brunkebergstunneln, David Bagares gata samt langs Birger Jarlsgatan mot Nybroplan. I de ulike cityplanene er også visse deler av Östermalm (syd for Humlegårdsgatan og vest for Sibyllegatan) regnet med i Stockholms city.

City er i det vesentlige resultatet av Norrmalmsreguleringen, 1950- og 1960-tallets store omdanning og modernisering av Nedre Norrmalm.

Inspirasjon til betegnelsen *city* for Stockholms sentrum kom fra London der City of London utgjør en egen enhet.
UEFA Super Cup 2013

**UEFA Super Cup 2013** var den 39. utgaven av cupturneringen UEFA Super Cup. Finalen ble spilt den 30. august 2013 på nøytral bane i Praha mellom vinner av UEFA Europa League 2012/13 (Chelsea FC) og vinner av Mesterligaen 2012/2013 (FC Bayern München).

Finalen var den første som ble spilt ved en annen arena enn Stade Louis II i Monaco etter en serie av 15 Super Cup-finaler. De påfølgende finalearenaene for UEFA Super Cup ble vedtatt å bli ulike etter 2012, og finalen UEFA Super Cup 2013 ble vedtatt spilt ved Synot Tip Arena i Praha.

Bayern München vant kampen på straffekonkurranse (7–6) etter at kampen endte 2–2 ved ordinær tid og ekstraomganger. Chelseas mål ble skåret av Fernando Torres og Eden Hazard, mens Bayern Münchens mål ble skåret av Franck Ribéry og Javi Martínez.

## Kampdetaljer
### Finale

## Referanser


## Eksterne lenker
* UEFA.com – Super Cup 2013
Ringastrild

**Ringastrild** er en fugl i gruppen *[[Taeniopygia]]* i familien astrilder. Den er endemisk til Australia. 

## Underarter
Det er beskrevet to underarter av ringastrild:
* *Taeniopygia bichenovii annulosa* (Gould, 1840)
* *Taeniopygia bichenovii bichenovii* (Vigors & Horsfield, 1827)

## Referanser


## Eksterne lenker
* 
* 
* 
* Birdlife Species Factsheet: ''Taeniopygia bichenovii''. Hentet ut 31. august 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 31. august 2013.
Dykkerfartøy

**Dykkerfartøy** er et skip som blir brukt som en flytende base for profesjonelle dykkeroppdrag. Et dykkerfartøy kan også være et moderskip for dykkerklokker og andre undervannsfarkoster, bemannede eller ubemannede.

Kommersielle dykkerfartøy ble konstruert første gang i slutten av 1960-årene. Da oppsto behovet for dykkeoperasjoner som skulle utføres under og rundt olje produksjonsplattformer og tilhørende installasjoner i åpent vann i Nordsjøen og Mexicogolfen. Tidligere ble dykkeoperasjoner utført fra mobile oljeplattformer, rørleggingsfartøy eller kranlektere.

## Dykkerbåt
Dykkerbåter er mindre yrkesbåter eller bruksbåter som fungerer som base for undervannsarbeid som utføres av dykkere eller ROV. Slike skip blir blant annet benyttet i oppdrettsnæringen for vedlikehold og inspeksjon av merder.

## Referanser


## Eksterne lenker
*
Guangzhouoppstanden i 1927

**Guangzhouoppstanden** () i 1927 var et mislykket kommunistisk opprør i byen  Guangzhou sør i Kina.

Den 11. desember 1927 tok rødegardestyrker anført av sine kommunistiske ledere over kontrollen an storbyen Guangzhou (*Kanton*). Oppstanden fant sted trass i sterke motforestillinger fra andre kommunistiske militære ledere, som Ye Ting, Ye Jianying og Xu Xiangqian. Opprørerne hadde overraskelsesmomentet på sin side og klarte å ta kontroll over det meste av byen på få timer, selv om de stod overfor regjeringsstyrker med overlegne ressurser både hva gjaldt soldater og utstyr. Kommunistlederne utropte byens politiske struktur til «Guangzhousovjetet».

Men opprøret ble raskt slått ned av krigsherrestyrker. Zhang Tailei, den ledende rødegardeorganisatoren, ble drept i et bakhold. Opprøret smuldret hen og var over i morgentimene den 13. desember.

Under de påfølgende opprenskningsaksjoner ble mange unge kommunister drept; mer enn 5.000 av dem var døde, og omtrent det samme antall var savnet. 

«Guangzhousovjetet» ble blant kommunistene i ettertid kjent som *«Guangzhoukommunen»* eller *«Østens [[Pariskommunen|Pariskommune]]»*.  Ye Ting ble gjort til syndebukk; han ble utrensket og gitt skylden for fiaskoen. Dette til tross for at kommunistene var åpenbart og objektivt underlegne, noe Ye Ting og andre hadde påpekt på forhånd. Ye Ting reagerte på den urettferdige behandlingen fra sine kampfeller ved å reise i landflyktighet i Europa. Der ble han i nesten ti år..

Selv om dette var det tredje mislykkede kommunistiske opprøret i Kina i 1927, ansporte det til flere opprør annedstes i landet.

## Litteratur
*Arif Dirlik: «Narrativizing revolution: the Guangzhou Uprising (11-13 December 1927) in workers' perspective.», i *Modern China*, October 1, 1997
*Peter Hopkirk: *Setting the East Ablaze: on Secret Service in Bolshevik Asia*
* Кантонская коммуна. Сб. статей и материалов, М. — Л., 1929; 
* Кантонская коммуна (К 40-летию восстания в Гуанчжоу), М., 1967.
Guangzhouoppstanden

**Guangzhouoppstanden** kan sikte til:

*Guangzhouoppstanden (1895)
*Huanghuagangoppstanden i 1911
*Guangzhouoppstanden i 1927
Førretunnelen

**Førretunnelen** er en 303 meter lang vegtunnel på europavei 134 i Tysvær kommune i Rogaland. I 2015 ble tunnelen utvidet og oppgradert med blant annet nye lys i forbindelse med utbygging av et nytt toplanskryss i førre. 

## Se også
*Veitunneler i Norge

## Referanser
Nørre allé

**Nørre allé** er en allé i København som går fra Sankt Hans Torv på Nørrebro til Vibenshus Runddel på Østerbro. Alleen ble påbegynt i 1744 og er således en av Nørrebros eldste gater.

Gatenavnet er kjent fra slutten av 1600-tallet og ble offisielt i 1810. Alleen har i 1847 til 1987 huset en skole. Først het den Skolen på Blegdammen, siden Nørre allé betalingsskole og fra 1915 til 1987, da den var folkeskole, simpelthen Nørre allé skole. I dag har det kommunale kulturhuset VerdensKulturCentret tilhold der.

## Alleens historie
For hundre år siden var det i nr.&nbsp;9 en sykkelfabrikk ved Hans Paulsen. I samme oppgang bodde cand.theol. Ove Larnøe (1875–1933), som ble viseskoleinspektør på Nørre allés skole 1914–20 og i nr.&nbsp;49 lå Heimdal dampvaskeri. Alminnelig hospital hadde også adresse på Nørre allé, og her bodde blant andre en maskinmester, overoppsynsdame, lege og oldfrue.

Et halvt århundre senere fant man en del mindre butikker på Nørre allé.

I 1955 var det to sigarhandlere side om side i nr.&nbsp;1 og&nbsp;3, Ellen Kaspersen og Jas. Jacobsen. Skotøyshandel Nora ved W. Schütze var det også i nr.&nbsp;3. Le Jambon viktualiehandel, ved Otto Sørensen, var å finne i nr.&nbsp;9, like ved siden av Hotel Lucca. A.&nbsp;Hansen drev tobakkshandel i nr.&nbsp;25, nabo til Kafé Stadion, ved P.&nbsp;Johs. Jørgensen og i nr.&nbsp;49 var det universitetsbibliotek og bokbinder H.R. Ahrenkiel.

I nr.&nbsp;7 bodde cand.theol. Ernst Boisen Højvig som senere (1967–88) ble prest ved Reersø kirke. Egmont-kollegiet var også å finne i veiviseren fra 1955, selv om det først ble offisielt innviet i 1957.

På Nørre allé ligger blant annet De Gamles By, Egmont H. Petersens Kollegium (av Kaj Gottlob), Københavns Universitets institutter på Østerbro samt Det Natur- og Sundhedsvidenskabelige Fakultetsbibliotek, som ble oppført i neoklassisistisk stil på hjørnet av Nørre allé og Tagensvej av kongelig bygningsinspektør Kristoffer Varming i 1935–37 og senere utvidet av Eva og Nils Koppel, som også har oppført H.C. Ørsted Institutet langs samme gate.

Alleen støter dessuten opp til Fælledparken og Rigshospitalet.

## Referanser
Egmont H. Petersens Kollegium

**Egmont H. Petersens Kollegium**, ofte simpelthen kalt **Egmont**, er et internat med 492 beboere, beliggende ved Vibenshus Runddel på Østerbro i København.

Internatet ble for alvor kjent i 1995, da ungdomsprogrammet *Transit* på DR1 viste serien *Nye anden* om livet på et av Egmont-kollegiets kjøkkener.

Blant internatene i København utmerker Egmont H. Petersens Kollegium seg ved å sette sosialt samvær og aktiviteter utenfor studiet i høysetet.

Internatet består av tre bygninger – *Gamle*, *Mellemste* og *Nye* – navngitt etter rekkefølgen de ble oppført i. Hver bygning har åtte etasjer (hvorav nederste etasje i Mellemste og Nye benyttes til henholdsvis administrasjon og festsal). På toppen av Mellemste bygning ligger en vuggestue.

## Historie
Egmont-kollegiet ble offisielt innviet den 16. mai 1957, etter fire års konstruksjon (og stort sett alle beboere var flyttet inn). Bygningen er tegnet av Kaj Gottlob, som planla hele Universitetsparken. Internatet ble oppført via en donasjon fra Egmont H. Petersens Fond, og fondet var frem til 1974 involvert i driften. Siden har Egmont-kollegiet vært en selveiende institusjon som fungerer uavhengig av fondet.

Frem til 1973 ble internatet fraflyttet i sommermånedene, således at bygningene kunne brukes som hotell.

## Eksterne lenker
* Egmont-kollegiets hjemmeside 
* Forening for eks-beboere på Egmont-kollegiet
Hans Knudsens plass

**Hans Knudsens plass** (dansk: *Hans Knudsens Plads*) er en plass på Ydre Østerbro. Ingen andre plasser i Danmark heter Hans Knudsens plass. Den omkranses av gatene Borgervænget, Lyngbyvej og Vognmandsmarken. Den støter opp til et lyskryss hvor gatene Rovsingsgade, Lyngbyvej, Borgervænget og Helsingørmotorvejen møtes. Ryparken stasjon ligger 150 meter til nord.

## Gatens historie
Fra 1935 lå Ortopedisk hospital ved Lyngbyvej. Hospitalet ble nedlagt i 1978 og overført til Rigshospitalet. I dag fungerer bygningene som pleiehjem.

Plassen ble i 1942 av Københavns kommune navngitt etter Hans Knudsen, som opprettet Samfundet og Hjemmet for Vanføre (Sahva) i en nærliggende bygning.

Lyngbyvej ble omlagt i 1931 og i den forbindelse kom det en rundkjøring, som ble nedlagt i 1974. Da ble Lyngbymotorvejen, som Helsingørmotorvejen het inntil 2005, nemlig forbundet med Hans Knudsens plass.

Plassen fungerte også som bussholdeplass og endestasjon, både for de Gule Omnibusser (1953–64) og Jyllandsbussen. Derfor var det også en kiosk og frukthandel å finde på Hans Knudsens plass, så passasjerer og andre kunne proviantere til reisen.

I midten av 1950-årene hadde Københavns Handelsbank en avdeling i nr.&nbsp;2. Westergaards bokhandel fant man i 4A og tøybutikken Ryvangens Messe (ved Walter Mortensen) var i nr.&nbsp;6.

## Transport
Hans Knudsens plass har to busstoppesteder, foruten å ligge ca. 150 meter fra Ryparken stasjon: Et i nordgående retning og et i sydgående retning.
Akershus Arbeideridrettskrets

**Akershus Arbeideridrettskrets** (utskilt fra Oslo Arbeideridrettskrets 12. januar 1930) var en av flere idrettskretser under Arbeidernes Idrettsforbund.

Kretsens formenn:
* Trygve Amundsen, Lillestrøm (1930)
* Jens Jensen, Kjelsås (1930)
* Albert Sundby, Økern (1930&ndash;1931)
* Wilhelm Berntsen (1931)
* Johan Pedersen, Kolbotn (1933&ndash;1937)
* Rolf W. Olsen,  (1937&ndash;1939)

## Idrettslag
Akershus Arbeideridrettskrets hadde i 1939 følgende medlemmer:

## Referanser
ARK-prosjektet

**ARK-prosjektet** (dansk: *ARK-projektet*) er et dansk militært prosjekt som har til hensikt å oppfylle de krav som ble stilt til Danmark og de andre NATO-landene med hensyn til en global maritim strategisk transportkapasitet under NATO-toppmøtet i Praha i 2002.

Mange land har dedikerte militære transportskip som er eiet og operert av landenes mariner, som eksempelvis den britiske Royal Fleet Auxiliary. For å kunne oppfylle kravene måtte Danmark tilegne seg en maritim transportkapasitet og man undersøkte forskjellige muligheter for enten å kunne kjøpe nye eller brukte skip, fulltidscharter, periodisk charter, enkeltcharter eller muligheten for å skrive en beredskapskontrakt. De ulike valgene hadde alle forskjellige fordeler og ulemper. Etter nøye overveielse falt valget på fulltidscharter-konseptet som dermed gir mulighet for konstant å ha transportkapasitet til rådighet uten eierskapsforpliktelser. I 2003 chartret man det første skipet og i 2004 det neste.

ARK-prosjektet omfatter fem roroskip, levert frem til 2021 av DFDS. Fire av skipene er på tilkall i fast rutefart for DFDS på Nordsjøen, mens det femte skipet enten er til rådighet for militære transporter eller avsettes til det sivile markedet.

Prosjektet viste seg å være økonomisk fordelaktig med hensyn til kost–nytte og i 2006 inngikk Tyskland som en partner i prosjektet hvoretter det ble chartret ytterligere skip og transportkapasiteten steg betraktelig. Fulltidscharteret gav mulighet for at når skipene ikke var under militær kommando ble de brukt av rederiet til sivile transportoppgaver og dermed kunne fungere som et ordinært handelsskip.

Det har dog vist seg at de militære transportoppgaver er store og de blir nå nesten utelukkende brukt til militær transport. Skipene er primært tilgjengelige for danske og tyske nasjonale transportoppgaver og blir deretter stilt til rådighet for NATO Response Force og NATO.

Når skipene blir benyttet til militær transport av dansk materiell er de underlagt Søværnets Operative Kommando.

## Skipene

Ovenstående tall for banemeter og containerkapasitet er uttrykk for det maksimale antall som kan medbringes av hver slags, hvis det skal transporteres en kombinasjon vil den totale kapasitet av hver slags gods falle.

## Eksterne lenker
*
Den første Guangzhouoppstanden

**Den første Guangzhouoppstanden** (kinesisk: 廣州起義), i Guangzhou i Kina i 1895, var en oppstand som gikk galt allerede før den kom ordentlig i gang.

Våren 1895 planla Xingzhonghui (Revive China Society), som hadde sin base i Hongkong, planla en oppstand for det nærliggende Guangdong. Lu Haodong fikk i oppgave å designe de revolusjonæres fane. Den 26. oktober dro  Yeung Ku-wan og Sun Yat-sen med Zhen Shiliang og Lu Haodong til Guangzhou. Planen var å innta byen med ett overraskende slag. Men planen var blitt lekket til Qing-regjeringen.  Myndighetene begynte å arrestere de revolusjonære, blan dem  Lu Haodong, som deretter ble henrettet.  

## Etterspill
Den første Guangzhouoppstanden var en fiasko. Etter press fra Qing-regjeringen førbød Hongkong Yeung og Sun innreise der for en femårsperiode. Sun Yat-sen dro i utenlandseksil og fremmet revolusjonens sak og samlet inn penger i Japan, USA, Canada og Storbritannia. I 1901, etter Huizhouopprøret, ble Yeung Ku-wan drept av Qing-agenter i Hongkong.  

## Referanser
Åttende rutearme

**Åttende rutearmé** (), også kjent som *18. armegruppe av republikken Kinas nasjonalhær*, var en gruppearmé under det kinesiske kommunistiske partis kommando, nominelt innlemmet i Kuomintanghæren under den annen sino-japanske krig. Uttrykket rutearmé var benyttet i Kina bare i en kortere periode.

Den åttende rutearme ble dannet fra den kinesiske røde armé den 27. september 1937, da de kinesiske kommunister og det kinesiske nasjonalistparti inngikk den annen enhetsfront mot Japan ved utbruddet av den annen sino-japanske krig.

Sammen med Nye fjerde armé var Åttende rutearme viktigste kommunistiske militærkraft under krigen. Frn ble kommandert av partileder  Mao Zedong og general Zhu De.

Åttende rutearme benyttet nasjonalistenes uniformer og flagg. De var i kamp mot den keiserlige japanske hær og dens samarbeidende stryker. Senere under krigen kom den ofte i kamp også meot Kuomintangstyrker.

Enheten ble til Folkets frigjøringshær i 1947, da den annen verdenskrig var over og den kinesiske borgerkrig blusset opp igjen for alvor.

Åttende rutearme bestod av tre divisjoner (115. divisjon under Lin Biao, 120. under He Long, og 129. under Liu Bocheng).  Under krigen mot japanerne opererte hæren for det meste i det nordlige Kina, infiltrerte bak de japanske linjer og opprettet geriljabaser. Den fikk mange steder støtte fra lokal bondemilits.
Forsvarsministeriets Personalestyrelse

**Forsvarsministeriets Personalestyrelse** (**FPS**) er en sentralisert HR-tjeneste i Danmarks forsvar, opprettet ved samlingen av de tre forsvarsgrenenes forskjellige personelltjenester. Tjenesten ble etablert i april 2005 og har hovedkvarter i Ballerup og er ansvarlig for Forsvarets personalpolitikk som blant annet omfatter karriereplanlegging, rekruttering, pensjon, fastholdelse og avskjedigelse av personell, samt forvaltning av hele lønnsområdet.

FPS råder over et budsjett på 8,6 milliarder kroner og står således for en stor del av forsvarsbudsjettet.

FPS er organisert i tre seksjoner:
* Ledelsesseksjonen
* Planleggingsseksjonen
* Koordinerings- og kontaktseksjonen

## Forsvarets Rekruttering
Forsvarets Rekruttering (FVR) er underlagt FPT, og som navnet antyder er FVR Forsvarets rekrutteringsavdeling og består av cirka 100 sivilt og militært ansatte. Alle som ønsker å bli militært ansatt i Forsvaret kommer til «avprøvning» ved FVRs fasiliteter i Jonstruplejren.

I tillegg har FVR ansvar for Forsvarets dag, den tidligere sesjon.

## Eksterne lenker
*
Veterancentret

**Veterancentret** er det danske forsvarets institusjon for koordinering av støtte til soldater, veteraner, etterlatte og pårørende før, under og etter Danmarks internasjonale engasjementer. Veterancentret ligger i Ringsted på Sjælland.

## Organisering
Veterancentret er organisert i tre avdelinger samt en stab:
* Militærpsykologisk avdeling
* Rehabilitering og rådgivning
* Videncenter

## Oppgaver og ytelser
Veterancentrets oppgave er å gi mulighet for at alle veteraner kan anvende deres særlige kompetanse og erfaringer fra internasjonale operasjoner i det sivile samfunn samt øke oppmerksomheten og anerkjennelsen av veteranenes virke for Danmark. Videnscentret samler informasjon og erfaringer som kan utvikle og forbedre innsatsen for danske veteraner.

Institusjonen tilveiebringer relevant viten om veteranområder, som danner grunnlag for utvikling av den danske veteraninnsatsen.

## Referanser

## Eksterne lenker
*
Karin Büttner-Janz

** Karin Büttner-Janz** (født 1952) er en Doctor medicinae innen ortopedi og olympisk mester i turn som siden mars 1990 har vært overlege innen ortopedi ved Vivantessykehuset i Friedrichshain.

## Referanser


## Eksterne lenker
*
Eran Zahavi

**Eran Zahavi** (hebraisk:  ערן זהבי; født 25. juli 1987) er en israelsk fotballspiller som spiller for Maccabi Tel Aviv.

## Karriere
### Hapoel Tel Aviv
Zahavi spilte for Hapoel Tel Aviv i sin ungdomstid og ble senere tatt opp på førstelaget i klubben hvor han spilte nesten 100 kamper. I UEFA Champions League 2010–2011 gjorde Zahavi seg bemerket etter han scoret to mål i 3–0-seieren mot den Portugisiske klubben SL Benfica, og ytterligere da han scoret mot Olympique lyonnais med et saksespark som av mange ble regnet som årets mål i Mesterligaen.

### Palermo
Tiden hans i Palermo startet i 2011, men ble ikke som ønsket. Til tross for en god start i Italia slet han med å få spilletid grunnet konkurranse med andre offensive midtbanespillere i klubben. Eran Zahavi ble deretter langtidsskadet og fikk ytterligere konkurranse om en plass i startoppstillingen. Dette gjorde at han returnerte til Israel for å spille for Maccabi Tel Aviv.

### Maccabi Tel Aviv
Den 21. januar 2013 ankom han sin nye klubb hvor han signerte en tre og et halvtårskontrakt. Han scoret i sin debut mot Maccabi Netanya i den israelske cupen. Zahavi har vært en stor forsterkning for den israelske klubben etter sin ankomst og scoret syv mål på sine 16 første kamper. Maccabi Tel Aviv vant den israelske ligaen et halvt år etter Zahavi kom til klubben.

## Referanser


## Eksterne lenker
*
Tysværtunet kulturhus

**Tysværtunet kulturhus** er kulturhus for Tysvær kommune. Det inneholder mange funksjoner, og det ligger nær kommunesenteret i Aksdal, nær Europavei 134. 

Kulturhuset åpnet 12.02 1993, og 1. byggetrinn inneholdt storsal med kino og scene, bibliotek, kunstgalleri og lokaler for kulturskolen og lag/foreninger. Det ble også etablert Tysværtunet bosenter og eldreboliger i samme bygg i 1993, med fokus på helse og kultur som et samlet tilbud. Inkludert dagtilbud for eldre i Tysværtunet kulturdelen, og aktiviteter på kveldstid. Arkitekt var Harald Lyslo og Staveland. Flere store malerier av tysværkunstneren Olav Nygaard er stilt ut, derav i et av rommene som i 2005 ble omdøpt til «Nygaardsalen». I 1994 åpnet utstillingen «Reisen til Amerika», som ligger vegg i vegg med biblioteket. I 1999 stod byggetrinn 2 ferdig med kafé, Tysværtunet badeanlegg, klatrevegg, idrettshall, solarium, sportssenter og møte- og undervisningslokaler.

I 2005 ble kinosal 2 (Litlesalen) tatt i bruk, videre ble Tysvær kinos 2 saler digitalisert november 2010, med 3D i Litlesalen. Digitaliseringen førte til at kinobesøket i løpet av få år ble tredoblet og passerte  i 2016.

Utstillingslokalet «Reisen til Amerika» ble våren 2016 ombygd til lokaler for kulturskole, lag og foreninger. I tillegg blir det utvidede lokaler nytt åpent inngangsparti til bibliotek. Interiør i biblioteket ble total rehabilitert og stod ferdig våren 2017. I 2016 ble bosenteret omorganisert til å ha korttidspasienter og hjemmetjenester.

Det anslås cirka  besøkende i Tysværtunet kulturhus årlig. Gjennomsnittlig er det årlig  betalende i badeanlegget (2012-2019). I tillegg kommer skole/barnehagebading, lag/foreninger og svømmeundervisning med om lag  besøkende. I 2016 passerte man for første gang  publikummere på Tysvær kino, og det blir solgt rundt  billetter årlig på kulturarrangement. I tillegg kommer kurs og konferanser, aktivitet i idrettshall, klatrevegg, kunstutstillinger, rundt  besøkende i bibliotek, faste øvinger med lag og foreninger, kulturskoleaktivitet med mer. Tysværtunet kulturhus er hovedarena for bLEST Litteraturfest, en årlig litteraturfestival som startet i 2005, og fast spillested for Musikkselskapet Nordvegen, Riksteatret og Stavanger Symfoniorkester. 

Tysværtunet kulturhus er medlem av Norske kulturhus.

File:Aksdal kyrkje kirke Tysvær kommune Rogaland Norway Tysværtunet omsorgsenter kulturhus badeanlegg Aksdal senter høst november church cultural center etc 2023-11-11 Fortegnet panorama Distorted panoramic photo IMG 5254.jpg|Bygningsmassen ved Lars Hertervigs plass i Aksdal sentrum omfatter Tysværtunet kulturhus som åpnet i 1993, bibliotek, omsorgssenter, badeanlegg fra 1999 og mer. Ved torget ligger i tillegg blant annet Aksdal kirke fra 1995 og Aksdal kjøpesenter (til høyre). Skulpturen «Kosmos» er utformet av Axel Rios.


## Saler
*Storsalen med 390 sitteplasser, kombisal, orkestergrav
*Litlesalen kinosal, 74 seter

## Referanser


## Eksterne lenker
* Hjemmeside
Tomer Hemed

**Tomer Hemed** (født 2. mai 1987 i Kiryat Tiv'on i Israel) er en israelsk fotballspiller som fra 1. august 2020 er klubbløs.

Han spiller også for . Tomer Hemed er angrepsspiller og ble toppscorer for RCD Mallorca i La Liga sesongen 2012-2013.

## Referanser


## Eksterne lenker
*
Danmark under VM i friidrett 1995

**[[Danmark]]** deltok i VM i friidrett 1995 (utendørs) fra 5. til  13. august 1995 i Göteborg i Sverige.

## Medaljevinnere

## Eksterne lenker
* https://web.archive.org/web/20041212070800/http://www2.iaaf.org/results/past/WCH95/index.html
Danmark under VM i friidrett 1997

**[[Danmark]]** deltok under VM i friidrett 1997 (utendørs) fra 1. til  10. august 1997 i Athen i Hellas.

## Medaljevinnere

## Eksterne lenker
* https://web.archive.org/web/20041212065020/http://www2.iaaf.org/results/past/WCH97/index.html
Det kinesiske geovitenskapelige universitet

**Det kinesiske geovitenskapelige universitet** () er et kinesisk nøkkeluniversitet som forvaltes direkte av Folkerepublikken Kinas undervisningsministerium. Det har én campus i Beijings bydistrikt Haidian, og én i Wuhan i provinsen Hubei.

Det er et eliteuniversitet som promoveres også gjennom myndighetenes prosjekt 211. 

## Campuser
Beijingcampusen er på området for det Beijings tidligere institutt for geologi, ved Xueyuan-gaten. Wuhan-campusen har adresse til Lumo-gaten nr. 388. Der er også det universitetstilknyttede Yifu-museet (逸夫博物館, *Yifu bowuguan*).


File:Cug 01.jpg
File:Cug 2.JPG
File:Cug 3.JPG
File:Cug 4.JPG
File:Cug 5.jpg
File:中国地质大学（武汉）北区凉亭.JPG
File:中国地质大学（武汉）东区化石林.JPG


## Eksterne lenker
* Hjemmeside
* Engelsk hjemmeside
* Kart over Wuhan-campusen
* Beijing-campusen, tredimensjonalt kart
* Universitetets historie
* Kort innføring på kinesisk
* Yifu Museum, China University of Geosciences
* Yifu Museum, China University of Geosciences 
* Beijing-campus
* Wuhan campus
Norske kulturhus

**Norske kulturhus** (NK) er en interesseorganisasjon for konsert- og kulturhus i Norge. Den ble stiftet i 1997 og har 130 medlemmer over hele landet.

Norske kulturhus arbeider for kompetanseheving, arrangerer fagkonferanser, tilrettelegger for regionale samlinger, yter medlemsservice og opptrer som talerør overfor media og bevilgende myndigheter.

## Referanser


## Eksterne lenker
* 
* Medlemmer i Norske kulturhus
Carl Zeiss

**Carl Friedrich Zeiss** (1816–1888) var en tysk mekaniker og forretningsmann. Han grunnla i 1846 selskapet Carl Zeiss AG som senere utviklet seg til å bli et verdensomspennende konsern, med produksjon av blant annet optisk og elektronisk utstyr. 

## Liv
Carl Friedrich Zeiss var det femte av de tolv barna til ekteparet Johanna Antoinette Friederike (1786–1856) og Johann Gottfried August Zeiss (1785–1849). Fem av søsknene levde til de nådde voksen alder. Johanna Antoinette Friederike var datter av jurist og byfogd Johann Heinrich Schmith. Johann Gottfried August Zeiss var dreier av utdannelse og arbeidet blant annet med omdannelse av perlemor, rav og elfenben til kostbare smykker og andre verdigjenstander. I denne forbindelse traff han storhertug Karl Fredrik av Sachsen-Weimar (1783–1853) og de to innledet et vennskap som skulle vare i 40 år. Da familiens femte barn ble født var storhertugen gudfar og gutten ble døpt Carl Friedrich.

Carl Zeiss giftet seg i 1849 med den 11 år yngre Bertha Schatter. Bertha døde i 1850 under fødselen til parets første sønn, Roderich Zeiss. Carl Zeiss giftet seg for andre gang i 1853 med Ottilie Trinkler. Paret fikk tre barn: Karl Otto (1854–1925), Hedwig (1856–1935) og Sidonie (1861–1920).

## Utdannelse og yrkeskarriere

Carl Zeiss gikk fra 1834 til 1838 i lære hos hoffmekaniker og dosent ved universitetet i Jena, Friedrich Körner. Fra det andre studieåret fulgte han også naturvitenskapelige forelesninger og forelesninger i matemtikk ved universitetet. Fra 1838 tok han videreutdannelse i Stuttgart, Darmstadt, Wien og Berlin. I Wien fulgte han forelesninger over mekanikk og avla eksamen med utmerkelse. Året 1845 ble han igjen innskrevet som student i Jena og fulgte der forelesninger i matematikk og kjemi.

Den 17. november 1846 startet han sin egen virksomhet. Først konstruerte, bygget og reparerte han et bredt register av kjemiske og fysikalske instrumenter og drev også med salg av slikt utstyr. I 1847 begynte han konstruksjonen av et enkelt mikroskop. Forretningen gikk godt; i 1847 ansatte han sin første lærling og flyttet senere samme år inn i et større verksted. 

Zeiss konsentrerte sin produksjon om mikroskoper og stilte store krav til kvalitet og presisjon. Mangelfulle produkter tok han selv og ødela på ambolten med en hammer. 

I 1866 innledet Carl Zeiss samarbeid med Ernst Abbe med det formål å produsere objektivlinser basert på matematiske beregninger. Abbe-linsene ble en stor suksess og i 1879 ble mikroskop nummer 3 000 solgt. I 1884 flyttet Otto Schott til Jena og etablerte sammen med Carl Zeiss, Roderich Zeiss og Ernst Abbe «Glastechnische Laboratorium Schott & Genossen», det som senere skulle bli Schott AG og søsterselskap til Carl Zeiss AG.

Universitetet i Jena utnevnte i 1880 Carl Zeiss til dr. phil. h.c..

## Referanser


## Eksterne lenker
* 
* Biografi over Carl Zeiss internettsiden til Zeiss-konsernet («history»)
* Det første Zeiss-mikroskopet  (1847/1848)
*
Lysaker atrium (tunnel)

**Lysaker atrium** er en veitunnel på av-/påkjøringen til europavei 18 i Bærum kommune i Akershus. De to løpene er henholdsvis 74 og 59 meter. 

## Se også
*Lysakerlokket

*Veitunneler i Norge
*Undersjøiske veitunneler i Norge

## Eksterne lenker
* Tunnelen på Google StreetView
Holsbrua

**Holsbrua** eller **Hol bru** er en veibro over Valldalselva i Norddal. Broen er en del av fylkesvei 63 gjennom Valldalen. Broen ble oppført i 1921 som en del av arbeidet med ny kjørevei gjennom Valldalen videre over Trollstigen til Åndalsnes. Den erstattet en gammel bro (eksisterte i 1785) som trolig var av treverk (46 alen lang, 3 alen bred). Steinbroen fra 1921 er senere utvidet med et påbygg i betong. Ved broen går elva gjennom Holsfossen der det i 1922 ble bygget kraftverk. Etter mange tiår ute av drift ble verket restaurarert og modernisert omkring år 2000.

## Bilder

File:No-nb digibok 2014091028001 0067 1.jpg|«Hols-broe»
File:Holsbrua 1921.jpg|«Holsbrua 1921»
File:Holsbrua kraftverk.JPG|Kraftstasjon og laksetrapp
File:Holsfossen kraftverk laksetrapp.JPG|Holsfossen sett fra brua


## Referanser
Danmark under VM i friidrett 1999

**[[Danmark]]** deltok i VM i friidrett 1999 (utendørs) fra 20. til 29. august 1999 i Sevilla i Spania.

## Medaljevinnere

## Eksterne lenker
* Offisielle mesterskapssider fra IAAF
Stig Gælok

**Stig Riemmbe Gaelok** (tidligere Stig-Gøran Urheim; født 7. juli 1961 på Narvik Sykehus i Áhkánjárga/Narvik, mens foreldrene bodde i Vuodnabahta/Hellemobotn i Divtasvuodna/Tysfjord. Gaelok er en norsk lulesamisk forfatter og poet som har gitt ut til sammen 17 bøker på lulesamisk og norsk (2022).

Gaelok er vokst opp i Gásluokta/Kjøpsvik, Oppegård og Måsske/Musken og har sin utdannelse fra Fredheim folkehøgskole, Hamarøy videregående skole og duodjelinja ved Sámij álmmukallaskåvllå/Samernas folkhögskola i Jåhkåmåhkke/Jokkmokk. Han er høgskolekandidat i journalistikk fra Norsk journalisthøgskole og har studert språk og litteratur ved universitetene i Romsa/Tromsø, Oslove/Oslo og København.

I 2000 mottok Gaelok Samerådets litteraturpris for barneboka *Biehtár ja Duommá jávren stulliba*.

I 1979 tok Gaelok initiativ til et brev til Samisk utdanningsråd der han og 12 andre lulesamiske elever ba om at det ble igangsatt undervisning i lulesamisk ved Hamarøy videregående skole. Han ble anmeldt til politiet for dokumentforfalskning og «raseregistrering», da noen av elevene, som hadde underskrevet brevet, etter press fra foreldrene, påsto at deres underskrifter var forfalsket, og fordi noen mente han hadde registrert samer ved skolen. Saken pågikk frem til 1984 dels i konfliktrådet og anklagene mot Gaelok ble erklært døde og maktesløse. Han fikk noe erstatning (5000 kroner) for tort og svie, som i sin helhet ble brukt til å betale for advokat.
Høsten 1980 startet Hamarøy videregående skole for første gang opp med et undervisningstilbud i lulesamisk. 10 elever deltok i historiens første undervisningstilbud i lulesamisk på videregående skoles nivå i Norge.
Det var første gang det ble undervist på lulesamisk på 75 år etter at det ble slutt i 1905.

## Bibliografi

## Referanser




## Kilder
* Skolehistorienettstedet skuvla.info: Stig Riemmbe Gælok: Rettsforfølgd etter ønske om samiskopplæring. Besøkt 31. august 2013.
* Presentasjon, Store norske leksikon
Grønnhaleamadin

**Grønnhaleamadin** er en fugl i gruppen *[[Erythrura]]* i familien astrilder. Den forekommerer i Indonesia, Malaysia og Filippinene. 

## Underarter
Det er beskrevet seks underarter av grønnhaleamadin:
* *Erythrura hyperythra malayana* (Robinson, 1928)
* *Erythrura hyperythra brunneiventris* (Ogilvie-Grant, 1894)
* *Erythrura hyperythra borneensis* (Sharpe, 1889)
* *Erythrura hyperythra microrhyncha* (Stresemann, 1931)
* *Erythrura hyperythra hyperythra* (Reichenbach, 1863)
* *Erythrura hyperythra intermedia* (E. Hartert, 1896)

## Referanser


## Eksterne lenker
* 
* 
* 
* Birdlife Species Factsheet: ''Erythrura hyperythra''. Hentet ut 31. august 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 31. august 2013.
Romerike Arbeideridrettskrets

**Romerike Arbeideridrettskrets** (stiftet 18. januar 1933) var en av flere idrettskretser i Arbeidernes Idrettsforbund.

Kretsens formenn:
* Wilhelm Berntsen (1933)
* Karsten Hansen (1934&ndash;1935)
* Harald Hansen (1936)
* Asbjørn Kristiansen (1937&ndash;1938)
* Karsten Hansen (1939)

## Idrettslag
Romerike Arbeideridrettskrets hadde i 1939 følgende medlemmer:

## Referanser
Mike Burman

**Mike Burman** (født 1. april 1974 i North Bay i Ontario) er en tidligere kanadisk ishockeyspiller som sist spilte for Stjernen Hockey i 2006/2007-sesongen. Posisjonen hans var forward. Han er 186&nbsp;cm høy og veier 90&nbsp;kg.

## Referanser


## Eksterne lenker
*
Rendeux

**Rendeux** er en kommune i provinsen Luxembourg i Belgia. Kommunen består av fire delkommuner: Rendeux, Beffe, Hodister og Marcourt. Kommunen ligger i Ourthedalen i de belgiske Ardennene og er et yndet sted for vandrere.

## Referanser


## Eksterne lenker
* 
* Byer og kommuner i Belgia
Kibwé Johnson

**Kibwe Johnson** (født 1981) er en amerikansk friidrettsutøver som konkurrerer i sleggekast. Han representerte landet sitt under Sommer-OL 2012 i London, der han ble nummer 9 i sleggekast. 

## Referanser

## Eksterne lenker
*
São Tomé og Príncipes herrelandslag i fotball

**São Tomé og Príncipes herrelandslag i fotball** er det nasjonale fotballandslaget til øystaten São Tomé og Príncipe, som ligger vest for det afrikanske fastlandet i Guineabukta i Atlanterhavet. Landslaget administreres av det nasjonale fotballforbundet Federação Santomense de Futebol (FSF), som ble opprettet i 1975, og ble en del av CAF og FIFA i henholdsvis 1976 og 1986. Laget har aldri kvalifisert seg til hverken et VM-sluttspill eller et Afrikamesterskap.

## Historie
Laget spilte sin første offisielle landskamp borte mot  den 29. juni 1976, en kamp de tapte 0–5. São Tomé og Príncipe deltok for første gang i VM-kvalifisering i 2001, hvor laget spilte to kamper mot , men tapte sammenlagt 2–4 og gikk ikke videre. Siden São Tomé og Príncipe hverken har kvalifisert seg til et sluttspill i Verdensmesterskapet eller Afrikamesterskapet, regnes de derfor for å være et av Afrikas svakere lag i henhold til FIFAs verdensranking.

## Verdensmesterskapet i fotball
* 1930 til 1990 – *Deltok ikke i kvalifisering*
* 1990 – *Trakk seg fra kvalifisering*
* 1990 – *Deltok ikke i kvalifisering*
* 2002 til 2006 – *Utslått i kvalifisering* 
* 2010 – *Trakk seg fra kvalifisering*
* 2014 – *Utslått i kvalifisering*

## Afrikamesterskapet i fotball
* 1957 til 1998 – *Deltok ikke i kvalifisering*
* 2000 til 2002 – *Utslått i kvalifisering* 
* 2004 – *Trakk seg fra kvalifisering*
* 2006 – *Utslått i kvalifisering* 
* 2008 – *Deltok ikke i kvalifisering*
* 2010 – *Trakk seg fra kvalifisering*
* 2012 – *Deltok ikke i kvalifisering*
* 2013 – *Utslått i kvalifisering*

## Kjente spillere
* Luís Leal
* Jair Nunes
* José da Silva
* Ronaldinho Gomes

## Referanser


## Eksterne lenker
* São Tomé og Príncipes profil hos FIFA.com
Tenneville

**Tenneville** er en kommune i provinsen Luxembourg i Belgia. Kommunen består av tre delkommuner: Tenneville, Champlon og Erneuville. Tenneville ligger ved elva Ourthe i de belgiske Ardennene og fjellet Massif de Saint-Hubert på 589 moh.

## Referanser


## Eksterne lenker
* 
* Byer og kommuner i Belgia
Komorenes herrelandslag i fotball

**Komorenes herrelandslag i fotball** er det nasjonale fotballandslaget til øystaten Komorene, som ligger øst for det afrikanske fastlandet mellom Mosambik og Madagaskar. Landslaget administreres av det nasjonale fotballforbundet Fédération Comorienne de Football (FFC), som ble opprettet i 1979, og ble en del av CAF og FIFA i henholdsvis 2003 og 2005. Laget har aldri kvalifisert seg til hverken et VM-sluttspill eller et Afrikamesterskap.

## Historie
Laget spilte sin første offisielle landskamp borte mot  den 26. august 1979, en kamp de tapte 0–3. Komorene deltok for første gang i VM-kvalifisering i 2007, hvor laget spilte to innledende kvalifiseringskamper mot , men tapte sammenlagt 10–2 og gikk ikke videre. Siden Komorene hverken har kvalifisert seg til et sluttspill i Verdensmesterskapet eller Afrikamesterskapet, regnes de derfor for å være et av Afrikas svakere lag i henhold til FIFAs verdensranking.

## Verdensmesterskapet i fotball
* 1930 til 2006 – *Deltok ikke i kvalifisering*
* 2010 til 2014 – *Utslått i kvalifisering*

## Afrikamesterskapet i fotball
* 1957 til 2008 – *Deltok ikke i kvalifisering*
* 2010 til 2013 – *Utslått i kvalifisering*

## Kjente spillere
* Nadjim Abdou
* Youssouf M'Changama
* Fouad Rachid
* Ali M'Madi
* Nakibou Aboubakari

## Referanser


## Eksterne lenker
* Komorenes profil hos FIFA.com
Finland under VM i friidrett 1995

**Finland** deltok under VM i friidrett 1995 (utendørs) fra 5. til 13. august 1995 i Göteborg i Sverige,  og tok tre medaljer under mesterskapet.

## Medaljevinnere

## Eksterne lenker
* https://web.archive.org/web/20041212070800/http://www2.iaaf.org/results/past/WCH95/index.html
Qin Qiang

**Qin Qiang** (født 18. april 1983) er en kinesisk friidrettsutøver som konkurrerer i spydkast. Han representerte landet sitt under Sommer-OL 2012 i London, der han ble utslått i kvalifiseringen i spydkast. 

## Referanser

## Eksterne lenker
*